கேள்வி: சாகாகுச்சி சோதனை பற்றி தகவல் சொல்.
பதில்: சாகாகுச்சி சோதனை ''(Sakaguchi test)'' என்பது புரதம் ஆர்ஜினின் என்ற ஆல்ஃபா- அமினோ அமிலம் இருப்பதைக் கண்டறிய உதவும் ஓரு வேதியியல் சோதனை ஆகும். சப்பானிய உணவு விஞ்ஞானியும் கரிம வேதியியலாளருமான சோயோ சாகாகுச்சி (1900-1995) என்பவர் 1925 ஆம் ஆண்டில் இந்த சோதனையைக் குறித்து விவரித்தார் . எனவே இச்சோதனை சாகாகுச்சி சோதனை என அழைக்கப்படுகிறது. சாகாகுச்சி வினைப்பொருள் 1-நாப்தால் மற்றும் ஒரு சொட்டு சோடியம் ஐப்போபுரோமைட்டு சேர்ந்தது சாகாகுச்சி வினைப்பொருள் ஆகும். ஆர்கினினில் உள்ள குவானிடின் தொகுதி சாகாகுச்சி வினைப்பொருளுடன் வினைபுரிந்து சிவப்பு நிற அணைவாக உருவாகிறது .